Za kinesku dinastiju, vidite članak Dinastija Yuan.
 Za naselje na Tajvanu, vidite članak Dayuan (Taoyuan).
**Dayuan** (u Ferghani) je bila jedna od tri napredne civilizacije u Centralnoj Azjii oko 130. pne. - uz Partiju i Grčko-Baktrijsko Kraljevstvo, prema kineskoj historijskoj knjizi *Knjiga Hana*.
**Dayuan** ili **Ta-Yuan** (kineski: ; pinyin: *Dàyuān*; Wade-Giles: Ta-Yuan, dosl. "Veliki Yuan") je naziv za narod koji je obitavao u Ferghani u Centralnoj Aziji, a koji su opisani u kineskim historijskim djelima *Zapisi Velikog historičara* i *Knjiga Hana*. Spominju se o izvještajima o doživljajima velikog kineskog istraživača Zhang Qiana godine 130. pne. kao i brojnih izaslanstava koja su iza njega pohodila Centralnu Aziju. Za domovinu Dayuana se danas uglavnom smatra da je predstavljala dolinu Ferghane.

Kineski izvore Dayuane opisuju kao urbanizirano stanovništvo bjelačkog izgleda, koje je živjelo u ozidanim gradovima i imalo "običaje istovjetne Grko-Baktrijcima", odnosno helenističkog kraljevstva koje je vladalo Baktrijom u današnjem sjevernom Afganistanu. Dayuan su također opisani kao uzgajivači i veliki ljubitelji vina.

Za Dayuane se pretpostavlja da su bili potomci grčkih kolonista koje je Aleksandar Veliki naselio u Ferghani godine 329. pne. a koji su se uspješno razvijali pod Selukidima i Grko-Baktrijcima, sve dok ih od ostatka helenističkog svijeta nije izolirala najezda Yuezhija oko 160. pne. Neki historičari sugeriraju da je izraz "Yuan" jednostravna transliteracija izraza "Yona" ili "Yavana", koja se u antičkoj Aziji korisila za Grke ("Jonjnani"), odnosno da bi Dayuan (dosl. "Veliki Yuan") trebalo značiti "Veliki Jonjani".

Interakcija između Dayuana i Kineza je historijski važna, jer je predstavljala prvi važniji kontakt između urbanizirane indoevropske kulture i kineske civilizacije, odnosno stvorila preduvjete za stvaranje Puta svile, glavne poveznice Zapada i Istoka od 1. vijeka pne. do 15. vijeka.

Fusnote
-------

1. ↑  Watson, Burton(1993). *Records of the Grand Historian by Sima Qian*. Translated by Burton Watson. Han Dynasty II (Revised Edition), pp. 244-245. Columbia University Press. ISBN 0-231-08166-9; ISBN 0-231-08167-7 (pbk)

Izvori
------

* Sima Qian, *Records of the Grand Historian of China. Translated from the Shih Chi of Sima Qian by Burton Watson.* New York: Columbia University Press, 1961, Volume II, ISBN 0-231-08167-7
* "Zhang Qian's Mission to the West", translation by Friedrich Hirth published in the *Journal of the American Oriental Society*, 37/2 (1917), pp. 93–116, adaptation by J. Moore, Department of History, Austin College.
* *Han Shu*, as translated by A. Wylie in the *Journal of the Anthropological Institute of Great Britain and Ireland*, Vols. III (1874), pp. 401–452, V (1876), pp. 41–80, and X (1881), pp. 20–73, and XI (1882), pp. 83–115, adaptation by J. Moore, Department of History, Austin College.
* "The diffusion of Classical art in Antiquity", John Boardman, Princeton University Press, 1993 ISBN 0-691-03680-2
* "The Greeks in Bactria and India" W.W.Tarn, Cambridge University Press

Vanjske veze
------------

* ShiJi 123: The Account of DaYuan Arhivirano 2004-12-27 na Wayback Machine-u
* Selection from the Han narrative stories Arhivirano 2012-12-14 na Archive.is-u